Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 493/12/3307	Prievidza, 7.8.2012
EEČ : 2-27-61-2012

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 8.12.2011 v Nedožeroch- Brezanoch vylákal od spoločnosti XXXXX  spotrebiteľský úver vo výške 650 eur v zmysle zmluvy o spotrebiteľskom úvere č. 320113086, ktorý sa spolu s úrokom zaviazal uhradiť v 13-tich mesačných splátkach, pričom pri uzatváraní zmluvy o úvere sprotredkovateľovi poškodenej spoločnosti uviedol, že pracuje v XXXXX a to aj napriek tomu, že v čase podpisu zmluvy bol bez príjmu a pracovného pomeru, čím poškodenej spoločnosti XXXXX, XXXXX, XXXXX 7, IČO: XXXXX spôsobil škodu vo výške 780 eur.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ Odboru kriminálnej polície v Prievidzi pod ORP-512/OEK-PD-2012 viedol trestné stíhanie proti XXXXX pre prečin úverového podvodu podľa § 222 odsek 1 Trestného zákona, ktorého sa dopustil tým spôsobom, že dňa 8.12.2011 v Nedožeroch- Brezanoch vylákal od spoločnosti XXXXX  spotrebiteľský úver vo výške 650 eur v zmysle zmluvy o spotrebiteľskom úvere č. 320113086, ktorý sa spolu s úrokom zaviazal uhradiť v 13-tich mesačných splátkach, pričom pri uzatváraní zmluvy o úvere sprotredkovateľovi poškodenej spoločnosti uviedol, že pracuje v XXXXX a to aj napriek tomu, že v čase podpisu zmluvy bol bez príjmu a pracovného pomeru, čím poškodenej spoločnosti XXXXX, XXXXX, XXXXX 7, IČO: XXXXX spôsobil škodu vo výške 780 eur.

	Z vyšetrovacieho spisu vyplýva, že sú splnené podmienky na podmienečné zastavenie trestného stíhania.

	Prečin úverového podvodu podľa § 222 ods. 1 Tr. zákona je prečinom, za ktoré Trestný zákon ustanovuje trest odňatia slobody, ktorého horná hranica neprevyšuje 5 rokov.

	Obvinený XXXXX sa k spáchaniu svojej trestnej činnosti priznal a pred orgánom činným v trestnom konaní súhlasil, aby bolo trestné stíhanie vedené proti jeho osobe podmienečne zastavené.

	Z vyšetrovacieho spisu vyplýva, že poškodená strana spoločnosť XXXXX, zastúpená XXXXX si v konaní uplatnila nárok na náhradu škodu vo výške 776,75 eur, čo predstavuje sumu nesplatenej istiny a úrokov. Z vykonaného dokazovania je zrejmé, že obvinený v lehote splatnosti poškodenej spoločnosti uhradil splátku vo výške 3,25 eur a to hneď pri podpise zmluvy, pričom prevodovým príkazom zo dňa 24.7.2012 pod variabilným symbolom, ktorým je číslo úverovej zmluvy na účet poškodenej spoločnosti uhradil čiastku vo výške 1.045,20 eur. Preverením u zástupkyne poškodenej bolo zistené, že v súvislosti s ďalším príslušenstvom ich pohľadávky dlhuje obvinený poškodenej spoločnosti ešte sumu 26 eur. Vzhľadom na to, že do skončenia vyšetrovania poškodená strana uplatnila svoj nárok na náhradu škody len vo výške 776,75 eur, čo predstavovalo súčet istiny spolu s riadnym úrokom možno považovať škodu spôsobenú trestným činom za uhradenú. 

	Zo správ charakterizujúcich osobu obvineného vyplýva, že doposiaľ nebol  súdne trestaný, rovnako nebol doposiaľ postihnutý za priestupok. Z vykonaného dokazovania je zrejmé, že išlo o skratové konanie obvineného, o vybočenie z riadneho života, ktorý obvinený doposiaľ viedol a vedie.

	Preto som rozhodol tak, ako je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Bíro
prokurátor